
ประกาศองค์การบริหารส่วนตำบลเขาไพร
เรื่อง ยกเลิกประกาศเชิญชวนซื้อพร้อมติดตั้งไฟฟ้าส่องสว่าง 
(เสาไฟพร้อมโคมไฟถนนแอลอีดีพลังงานแสงอาทิตย์และอุปกรณ์) บริเวณถนนทางแยก จุดเสี่ยง 
(ตามบัญชีนวัตกรรมไทย) จำนวน ๖ ชุด หมู่ที่ ๓ ตำบลเขาไพร

              ตามที่ องค์การบริหารส่วนตำบลเขาไพร ได้มีประกาศเชิญชวนซื้อพร้อมติดตั้งไฟฟ้าส่องสว่าง (เสาไฟพร้อมโคมไฟถนนแอลอีดีพลังงานแสงอาทิตย์และอุปกรณ์) บริเวณถนนทางแยก จุดเสี่ยง (ตามบัญชีนวัตกรรมไทย) รหัส ๐๗๐๒๐๐๒๒ จำนวน ๖ ชุด หมู่ที่ ๓ ตำบลเขาไพร โดยวิธีคัดเลือก ตามรายละเอียดที่ทราบแล้ว นั้น

              ปรากฏว่า โครงการดังกล่าว เมื่อถึงกำหนดเวลายื่นข้อเสนอและพิจารณาผลการคัดเลือกแล้ว มีผู้เสนอราคาเพียงรายเดียว ซึ่งไม่ก่อให้เกิดการแข่งขันราคาอย่างเป็นธรรม องค์การบริหารส่วนตำบลเขาไพรพิจารณาแล้วเห็นว่าการดำเนินกระบวนการจัดซื้อจัดจ้างต่อไปอาจไม่เป็นประโยชน์สูงสุดแก่ทางราชการ อาศัยอำนาจตามความในพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ มาตรา ๕๖ วรรคหนึ่ง (๒) (ก) ประกอบระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ ข้อ ๗๙ วรรคหนึ่ง องค์การบริหารส่วนตำบลเขาไพร จึงขอยกเลิกประกาศเชิญชวนและกระบวนการจัดซื้อโดยวิธีคัดเลือกในโครงการดังกล่าวข้างต้น

ประกาศ ณ วันที่  ๒๒  กรกฎาคม  ๒๕๖๙

                                                (ลงชื่อ)
                                                                (นายวิถี  ไชยมณี)
                                                   นายกองค์การบริหารส่วนตำบลเขาไพร

